**PITANJE**

Poštovani,

1.Vezano za kriterij 5, iz Točke 3.3., Tablica na str.14-16 Natječaja: Da li bodove po ovom kriteriju mogu ostvariti prijavitelji koji su izvršili izmjene nakon objave Natječaja, te je mladi poljoprivrednik postao nositelj nakon objave Natječaja?

2.Također, da li je moguće ostvariti dodatne bodove iz tablice sa str.16-19 (*jednake mogućnosti: ciljane skupine ili nositelj projektnog prijedloga je iz osjetljivih skupina društva (žene, mladi, osobe s invaliditetom, osobe 3. životne dobi*) za nositelje koji su status nositelja dobili nakon objave Natječaja?

3.Vezano za kriterij 6 iz Točke 3.3. Tablica na str.14-16 Natječaja : Da li prijavitelji koji ispunjavaju uvjete ovog kriterija i ostvare bodove po istom imaju obvezu zadržavanja/očuvanja radnog mjesta nakon provedbe projekta i ako da na koji period? 4.Vezano za ostvarivanje dodatnih bodova iz tablice sa str.16-19 Natječaja, i to po 3 kriterija za koje je navedeno da se vrednuju "prema procjeni ocjenjivača"(*Projektna ideja doprinosi uspješnom i održivom gospodarstvu na područja LAG-a; Projektna ideja doprinosi očuvanju prirodnih, gospodarskih, kulturno-povijesnih i tradicijskih značajki LAG-a i Projektna ideja doprinosi povećanju kvalitete života na području lag-a kroz nove društvene usluge*), molimo konkretnija pojašnjenja odnosno što su točno pokazatelji navedenih doprinosa, na kojima će se temeljiti procjena, kako bi korisnici znali točno procijeniti svoje bodove (o čemu ovisi i odluka o prijavi).

Unaprijed hvala na odgovorima.

**ODGOVOR**

Poštovana,

odgovori su kako slijedi:

1. Da, sukladno odgovoru objavljenom na linku: <http://www.zagorje-sutla.eu/clanak/natjecaj-za-provedbu-tipa-operacije-1-3-2-potpora-razvoju-malih-poljoprivrednih-gospodarstava-20-1-3-2>

2. Da.

3. Kriterij 6 se odnosi na povećanje poljoprivredne proizvodnje. Ukoliko mislite na kriterij 5, Korisnik se ne obvezuje vezano uz zadržavanje radnog mjesta no kako je navedeno u pojašnjenju "Nositelj poljoprivrednog gospodarstva isključivo se bavi poljoprivrednom djelatnošću najmanje od 1. ožujka 2020. godine (ne ostvaruje dohodak po osnovi nesamostalne djelatnosti odnosno nije u mirovini; obrtima se priznaju bodovi ukoliko je poljoprivreda glavna djelatnost te je iz potvrde HZMO vidljivo da vlasnik obrta doprinose plaća po osnovi samostalne djelatnosti; trgovačkim društvima - j.d.o.o. ili d.o.o. se priznaju bodovi ukoliko su u 2019. godini imali najmanje jednog zaposlenog)." što znači da osobe mora biti zaposlena na OPG-u do 1. ožujka 2020. godine, a kako bi korisnik ostvario bodove po ovom kriteriju. Odnosno u slučaju trgovačkih društava zaposlenost mora biti vidljiva u godišnjim izvješćima za 2019. godinu. Ukoliko se pitanje odnosi na kriterij 2 ne postoji uvjet kako dugo osoba mora biti u registru poreznih obveznika, odnosno uplaćivati doprinose po osnovi poljoprivrede, no očekuje se da Korisnik zadrži sve uvjete pod kojima je dobio potporu najmanje do podnošenja konačne isplate potpore odnosno primjenjuje se analogija odredba vezana uz promjenu nositelja: *Nije dozvoljena promjena nositelja ili odgovorne osobe poljoprivrednog gospodarstva od trenutka podnošenja zahtjeva za potporu do konačne isplate potpore*.

4. Dodatni bodovi i dodatni kriteriji istovjetni su za sve natječaje koji se raspisuju u okvir Lokalne razvojne strategije. Obzirom da se u ovom slučaju radi o mjeri za poljoprivrednike i da su ciljevi unaprjeđenje gospodarstva odnosno poljoprivredne proizvodnje čime projekt doprinosi razvoju obiteljskih gospodarstava Korisnicima se priznaju ovi bodovi na svim poljoprivrednim natječajima, ako su njihovi projekti u skladu s Lokalnom razvojnom strategijom. Kriterij 3 je kompliciraniji jer je u pravilu usmjeren na natječaje LRS koji se bave društvenom infrastrukturom ili eventualno u području nepoljoprivrednih djelatnosti te se unaprjeđenje pojedinačnog poljoprivrednog gospodarstva u pravilu ne može smatrati uvođenjem novih društvenih usluga. No, ukoliko bi se npr radilo o socijalnoj zadruzi ili poljoprivrednom gospodarstvu koje zapošljava osobe s invaliditetom ili npr može dokazati da sudjeluje u kratkim lancima opskrbe sa javnim ustanovama (npr ima ugovor s dječjim vrtićem) tada bi se ovi bodovi mogli smatrati prihvatljivima. Na Korisniku je da dokaže da projekt ima širi društveni utjecaj u zajednici.

Srdačno.